د اسرایل لومړی پرواز متحده عرب امارات ته روان شو
اسرایل او متحده عرب امارات د اګست په ۱۳ نېټه سفارتي تعلقات قایم کړل. او د خالي، شنبې، په ورځ د یو ای ايي حکومتي خبري ادارې وویل د متحده عربي اماراتو صدر د یوه فرمان له مخې هغه قانون منسوخ کړو ی چې پکې له اسرایلو سره بایکاټ شوی و
واشنګټن — د امریکې او د اسرایلي لوړ رتبه ماموینو یو پلاوی د اسرایل او متحده عرب اماراتو ترمنځ د تجارتي پروازونو شروع کېدو په لومړي پرواز کې د ګل، دوشنبې، په ورخ ابوظهبي ته روان شول. دا هم لومړی ځل و چې اسرایلي پرواز به د سعودي عرب فضايي حدود دپاسه تېرېږي. اسرایل او متحده عرب امارات د اګست په ۱۳ نېټه سفارتي تعلقات قایم کړل. او د خالي، شنبې، په ورځ د یو ای ايي حکومتي خبري ادارې وویل د متحده عربي اماراتو صدر د یوه فرمان له مخې هغه قانون منسوخ کړو ی چې پکې له اسرایلو سره بایکاټ شوی و. د رپورټ ترمخه دغه صدراتي فرمان وروسته د دواړو هېوادونو تر منځ تجارتي او مالي تړونونه په رسمي توګه عملي شول. د مصر او اردن نه پس یو ای ايي دریم عرب ملک دی چې اسرایل سره مکمل سفارتي تعلقات قایم کړل. د ګل، دوشنبې، په ورځ ابوظهبي ته رسیدونکي پرواز کې د امریکايي صدر ډانلډ ټرمپ زوم او مشیر جېرډ کشنر، د امریکې د قامي سلامیته مشیر رابرټ او براین، د منځني ختیځ دپاره امریکايي استازی اېوي برکویز او ایران دپاره امریکايي استا‌‌زی براین هم شامل وو. د اسرایل په بن ګورین هوايي اډه یو ای ايي ته تلوونکي جهاز ته د ختلو وړاندې جېرډ کشنر خبریالانو ته وویل دا یو تاریخي پرواز دی چې د منځني ختیځ او نورو سیمو ته به نور تاریخي سفرونه ترې شروع شي. په اسرایلي پلاوي کې د ملک د قامي سلامتیه مشیر میر بن شبت او د یو شمېر وزارتونو نمایندګان شامل وو. د اسرایلي پلاوي مشر میر بن شبت وویل نن سحر د سفر په خېر روایتي الفاظ د دوی دپاره خاص معنا لري. هغه وویل دا لومړی پرواز به د دواړو ملکونو ترمنځ د دوایانو، تجارت، ټېکنالوجۍ او سیاحت په مدونو همکارۍ دپاره چوکاټ برابر کړي. فلسطینیانو اسرایل سره د متحده عرب اماراتو د تعلقاتو قایمېدلو غندنه کړې ده.